《出塞七首，效少陵 其四》
元代·郑元祐

糒吞天山雪，衣裂青海风。前行几千里，不见单于宫。

走马脱辔头，所恃五石弓。乡井岂不怀？简书戒命洪。

黄尘触垒起，勇奋奔貔熊。铅刀异莫邪，所觊一割功。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。